"SETSWANA PUO YA GAE R-3 MOPHATO R SETSWANA PUO YA GAE DITLHOKEGO TSA KGWEDITHARO KGWEDITHARO 4 TSHIMOLOLO YA PUISO DITENG/DIKGOPOLO/DIKGONO Puiso: Dikgono tsa tshimololo ya puiso • Nyalanya mafoko le ditshwantsho mo mokwalong jaaka maleana a mafoko le ditshwantsho • Ranolola ditshwantsho go aga dikakanyo. Sekao, itlhamele kgang le go buisa ditshwantsho. • Farologanya ditshwantsho le mokwalo: Sekao, supa lefoko mme o kope gore le buisiwe • ‘Buisa’ setlhangwa sa gago jaaka dipolelo tse di kwadilweng ke morutabana. • Simolola go ‘buisa’ mafoko a a tlhagelelang kgapetsakgapetsa mo phaposing le kwa sekolong: lebati, khaboto, setilo jj. • ‘Buisa’ dibuka tsa ditshwantsho tsa maemo a a kwa godingwana. • Diragatsa kgang, pina kgotsa raeme. • Gakologelwa dintlha mme o neelane ka kakanyokgolo. • Thala ditshwantsho tsa kgang, dipina le diraeme. • Buisanang ka ga tshwaro le tlhokomelo ya dibuka. Puisokopanelo Ditirwana tsa metsotso e le 15, di dirwa gabedi kgotsa gararo mo bekeng a dirisa mokwalo o o godisitsweng jaaka mo Dibukakgolo, diphousetara (bonnye dibukakgolo di le 5 mo kgweditharong.) • Buisa dibuka tse dikgolo kgotsa ditlhangwa tse dingwe tsa mokwalo o o godisitsweng le morutabana. • ‘Buisa’ kgang e e itlhametsweng mo phaposing, jaaka dipolelo tse di kwadilweng ke morutabana le ditlhopheng • Supa mafoko go na le ditshwantsho fa o buisa. • Golaganya maitemogelo a gago fa o buisa le morutabana o ntse o lebile thelebišene kgotsa ditshwantsho. • Tlhalosa dipharologantsho tsa baanelwa ba kgang kgotsa ba ba mo thelebišeneng le go neela maikutlo a gago • Supa tatelano ya ditiragalo mo kgannyeng e e bonolo. • Dirisa bokafantle jwa buka le ditshwantsho tse di mo bukeng go bonelapele ditiragalo tsa kgang. • Nna le seabe mo puisokopanelong ya ditlhangwa ka go itshepa go go oketsegileng; e bile a di itumelela ka nako ya puisokopanelo. • Araba dipotso di le mmalwa ka ga kgang e e buisitsweng. Puiso ka nosi • ‘Buisa’ dibuka ka nosi kwa laeboraring kgotsa mo sekhutlwaneng sa puiso sa mo phaposing go ijesa monate, o phutholola ditsebe ka tshwanelo, o be o bontshe maitsholo a a amogelesegang a go tshola dibuka. Temogo ya medumopuo/Ditlhaka Ditirwana tsa metsotso e le 15 tsa letsatsi le letsatsi Bontsi jwa ditirwana tsa medumopuo tse di mo lenaaneng le le fa tlase di ka itsisiwe ka nako ya mosako wa tsamaiso ya ka gale. Kgaoganya dipolelo tsa molomo ka mafoko. Sekao, opa diatla mo lefokong lengwe le lengwe mo polelong o dirisa mafoko a noko e le nngwe - ‘ke nako ya dijo’ • Kgaoganya mafoko a a nang le dinoko tse dintsi ka dinoko: motlotlegi - mo-tlo-tle-gi • Supa mafoko a a rumisanang mo diraemeng le mo dipineng tse di tlwaelegileng ka tatelano ya morumo wa mafoko. • Lemoga ka go utlwa le go bona kamano ya ditumammogo le ditumanosi bogolo segolo tse di simololang mo mafokong a a tlwaelegileng. • Lemoga le go naya ditlhaka dingwe tsa alefabete maina, jaaka, ditlhaka tse di mo maineng a bona • Amanya medumo le dialefabete le mafoko mme o tlhaloganye gore mafoko a bopilwe ka medumo e e fetang bongwe: sekao. Bana ke b-a-n-a (seno ba se dira ka go utlwa) • Lemoga medumo mo tshimologong ya mafoko • Simolola go lemoga gore mafoko a dirilwe ka medumo. Sekao, ditlhaka tse di simololang maina a bona. 50 PEGELO YA PHOLISI YA KHARIKHULAMO LE TLHATLHOBO"